XI avatud talude päev
2025-07-12 10:00 - 2025-07-13 16:30 (Europe/Tallinn) | Muu, Eesti
2025. aastal toimub avatud talude päev juba 11. korda ning nädal tavapärasest varasemalt ehk 12.-13. juuli 2025, kuna taaskord on Eestil võimalus korraldada WRC Rally Estonia rahvusvahelist suursündmust.
Meenutus kümnendast üle-eestilisest avatud talude päevast:

osales rekordarv talusid/ettevõtmisi – 358
esmakordselt ületas talude külastus üle 300 tuhande piiri! Täpsemalt tehti taludesse üle 308 tuhande külastuse!
esmakordselt oli ilm mitmel pool väga vihmane – mõnel pool tuli terve pühapäevase päeva lausvihma, mõnel pool oli väga sajune laupäeva hommikupoolik jne

Info 2024. aasta kohta leiad SIIT.
Talude registreerimine:
TÄHELEPANU! Talude registreerimine algab sel aastal tavapärasest hiljem, kuna veebileht www.avatudtalud.ee läheb uuendamisele. Arvatavasti alustame registreerimisega hiljemalt aprillist. Viimasel kahel aastal osalenud taludele teeme sellekohase eraldi teavituse e-kirjana.
Jälgi infot:

Avatud talude päeva ametlik veebileht www.avatudtalud.ee

Miks osaleda?
Sind ootavad nii suuremad põllumajandusettevõtted kui ka väiksemad talud, põnevad loomad ja taimed, vinge põllumajandustehnika, päris talutoit, ringkäigud, töötoad ja veel palju põnevat.
Igal talul on oma programm, milles ta näitab oma eripärasid.
Avatud talude päev annab hea võimaluse näha, kuidas kasvab kodumaine toit, mida kujutab endast üks tänapäevane talupidamine või põllumajandusettevõte ning kui mitmekesine on maaelu.
Millal said viimati kitsega tõtt vaadata või kombaini rooli istuda? Tule avatud talude päeval maale, siis saad!

Soil Talks x Ahisilla taluaed
2025-07-12 17:00 - 18:30 | Harjumaa, Harjumaa, Eesti
Soil Talks jõuab 12. juulil Ahisilla Taluaeda, et tuua kokku inimesed, kes hoolivad maast, toidust ja tulevikust.
Selle erilise õhtu fookuses on muld – kui elus süsteem, mis toidab meie taimi ja toidulauda, kultuuri ja kogukondi.

Sündmus toimub Avatud Talude päeva raames ja pakub sügavamat vaadet sellele, mis jääb taldriku alla.

Õhtu algab aruteluga, mida juhib Kerttu Tammik (Maaelu Teadmuskeskus, mullamissiooni koordinaator). Vestlusringis, mis keskendub mulla kesksele rollile meie igapäevaelus, toidusüsteemis ja tulevikukindluses, kohtuvad toidutootjad, restoranipidajad, kogukondade eestvedajad ja poliitikakujundajad – igaüks oma vaatega sellele, kuidas hoitud muld loob tugeva vundamendi nii toidule kui ühiskonnale.

Peale arutelu ootab külalisi neljakäiguline õhtusöök, mille menüü on loonud Eesti üks silmapaistvamaid kestliku toidukultuuri edendajaid Peeter Pihel. Sel õhtul on tähelepanu keskmes superhooajaline tooraine – kõik toiduained pärinevad kuni 50 km raadiuses asuvatelt tootjatelt ning menüü väärtustab kohalikku, hooajalist ja mulla tervist hoidvat põllumajandust.
Tähelepanu! Õhtusöögil ei ole võimalik arvestada individuaalsete toitumiserisustega!
Õhtusöögi hind: 63 €Alkoholivaba joogipakett: 14 € (lisatasu eest kohapeal)
Lisainfo: 56647440 peeterpihel@gmail.com
